Pengawal keselamatan

Pengawal keselamatan (atau tidak rasmi, jaga) ialah orang yang bekerja mengawal dan menjaga keselamatan seseorang yang penting, rumah, bangunan, pejabat dan sebagainya. Biasanya mereka diuruskan oleh sebuah syarikat keselamatan.

Pengawal keselamatan penting untuk menjaga keselamatan nyawa dan harta benda. Risiko pekerjaan ini tinggi kerana mereka terdedah untuk ditembak, dipukul dan dicaci maki oleh pengunjung, perompak dan orang yang tidak dikenali.

Bagi meningkatkan keberkesanan kerjaya ini, mereka dibekalkan dengan senjata seperti cota dan senapang. Bekas tentera dan polis yang pernah mengendalikan senjata lazim dilantik menjadi ketua pengawal keselamatan. Wanita dan orang berumur turut dilantik menjadi pengawal keselamatan di premis tidak berisiko tinggi seperti di hospital dan pejabat.

Galeri

Di Malaysia 
Di Malaysia, Pengawal Keselamatan atau istilah lama (Jaga/Opas) adalah satu pekerjaan yang merangkumi perlindungan keselamatan dan pertahanan. Oleh itu,Kementerian Dalam Negeri telah menggariskan sebahagian syarat kelayakan untuk bekerja dalam sektor ini, dan bagi kategori Asing, hanya Rakyat Nepal sahaja dibenarkan bekerja dalam sektor ini dan ia juga yang dikenali sebagai Gurkha biasanya lebih dipercayai untuk menjadi pengawal keselamatan. Sejak zaman penjajahan British hingga sekarang, Gurkha dipanggil menjadi tentera di seluruh dunia, termasuk di Singapura. Ketumbukan askar Gurkha pernah bertugas di Tanah Melayu, termasuk mengawal 'Gate Broga', 'Gate Kachau', 'Gate Kajang' di Semenyih semasa zaman Darurat Tanah Melayu.

Rujukan 

Penguatkuasaan undang-undang
Polis
Keselamatan
Pekerjaan
Pencegahan jenayah

id:Satpam
de:Sicherheitsdienst
es:Vigilante de Seguridad
eo:Gvardio
fr:Agent de sécurité
nl:Bewaker
ja:警備員
no:Vekter
uz:Soqchi
pl:Ochroniarz
pt:Security_Office
sl:Garda
fi:Vartija
sv:Väktare
th:เจ้าหน้าที่รักษาความปลอดภัย
zh:保全